paragraph_text: Mjuzikl "Chicago" prvi je put izveden na Broadwayu u New Yorku 1975. godine. Originalna produkcija mjuzikla je izveden čak 936 puta. U toj produkciji koreograf je bio Bob Fosse i stil te koreografije čvrsto je vezan uz identitet mjuzikla. Tek 1996. godine mjuzikl je ponovno oživljen, također u broadwayskoj produkciji. Ta je produkcija u povijest ušla kao najdulje izvođena obnova nekog mjuzikla s čak 4400 izvedaba prema podatcima iz srpnja 2007. godine. Nakon te obnovljene produkcije, "Chicago" je još jednom postavljen na londonskom West endu 1997. godine. Nakon toga zaredale su se mnoge nove produkcije i turneje diljem svijeta. 2002. godine po popularnom je mjuziklu snimljen još popularniji, istoimeni film.